Ġibniek mill-Art tal-qrib, ħaddimniek sewwa Bis-sengħa ta' mgħallmin fi Lsien barrani; Ftit ftit, rabbejt l-egħruq, sirt minn ta' ġewwa U fl-aħħar fi Lsien Tagħna sirt setgħani, Il-lum fi vrusek sbieħ iddoqq il-ħlewwa Li ħasset qalb Dun Karm fid-Din Nisrani, U lwien, imħabba. biki, ferħ u dnewwa Uriek ukoll li jħoss l-Għawdxi Pisani, Mix-xejn tat-trab, fejn żergħek ġol-ħamrija Missier(l) li qanqal fostna l-Kitba Tagħna, Frdajt maż-żmien benniet din l-art Maltija ; U f'siġra kbirt biex tibqa' dejjem magħna B'werqat ir-rand ifuħ tal-Poeżija Biex bl-oħla ġieħ ilsienna bik jistagħna. (1) Il-Kav. Ġuże Muscat Azzopardi li ħadem ħafna għal-Lsien Malti,